**Sidevahendi abil sõlmitud lepingust taganemise juhis ja tüüpvorm**

**I. Taganemisõigus**

1. Juhul, kui Taganemisõigus on müügitingimustes ette nähtud, siis on Tarbijal õigus taganeda teenuse müügilepingust põhjust avaldamata 14 päeva jooksul.

2. Taganemistähtaeg lõpeb 14 päeva möödumisel alates lepingu sõlmimise päevast.

3. Taganemisõiguse kasutamiseks tuleb teavitada Estravelit oma otsusest taganeda sõlmitud lepingust ühemõttelise avaldusega (nt posti, faksi või e-postiga saadetud kiri) esitades selle koos ärakirjaga sõlmitud lepingust (näiteks kinkekaardi ärakiri) järgmistel kontaktandmetel Estravel AS, aadress Suur-Karja 15 Tallinn, 10140 Harju maakond või e-posti teel tagasiside@estravel.ee. Tarbija võib selleks kasutada allolevat taganemisavalduse tüüpvormi.

Taganemisõiguse kasutamise tähtajast kinnipidamiseks piisab, kui avaldus taganemisõiguse kasutamise kohta on esitatud enne taganemistähtaja lõppu. Kinkekaardi või muu teenuse kasutamise õigust andva dokumendi originaali tagastamise kohustus on 14 kalendripäeva möödumisel päevast, mil tarbija teatas lepingust taganemisest. Tagastamise kulud kannab tarbija.

**II. Lepingust taganemise tagajärjed**

1. Kui tarbija taganeb sidevahendi abil sõlmitud lepingust, tagastab Estravel tarbijale viimase poolt kantud dokumendi kättetoimetamiskulud (välja arvatud täiendavad kulud, mis tulenevad tarbija valitud kättetoimetamise viisist, mis erineb Estraveli pakutud kõige odavamast tavapärasest kättetoimetamise viisist) viivitamata, kuid hiljemalt 14 päeva möödumisel alates päevast, mil Estravel saab teada tarbija otsusest lepingust taganeda. Estravel teeb nimetatud tagasimaksed, kasutades sama makseviisi, mida tarbija kasutas makse tegemiseks, välja arvatud juhul, kui tarbija on andnud nõusoleku teistsuguse makseviisi kasutamiseks.

2. Seni kuni tarbija ei ole teenuse kasutamist võimaldavaid originaaldokumente (kinkekaarti) tagastanud võib Estravel keelduda tagasimaksete tegemisest.

**III. Lepingust taganemise tüüpvorm**

Kellele: Estravel AS, Suur-Karja 15 Tallinn, 10140 Harju maakond, e-post tagasiside@estravel.ee.

Kellelt (tarbija nimi, aadress, e-posti aadress, telefoni number: …………………………………….......................

……………………………………………………………………………………………………………………………………………………………

Otsus: Käesolevaga taganen lepingust, mille esemeks on ……………………………………………. väljastamine.

Lepingu sõlmimise kuupäev: ……………………………………………………………………………………………………………..

Tarbija allkiri (ainult juhul, kui avaldus esitatakse paberil): ……………………………………………………………….

Käesoleva avalduse kuupäev: ….……………………………………………………………………………………………………….